Vita:42-es villamos (Budapest)

message: Először is köszönöm a részletes, forrásokkal alátámasztott bővítést! Talán az egyetlen közvetlenül forrással nem alátámasztott állításba szeretnék belekötni: Története szakasz: …, de a hurok nagy része megmaradt…. Én ha jól emlékszem, nyár végén jártam be azt a részt, és a következő a helyzet: a hurok egy tömböt kerül meg (Ady Endre út–Tulipán utca–Tóth Árpád utca–Endresz György utca). Ebből az Ady Endre úton ma is jár a villamos, az Endresz György utca és a Tulipán utca között van a végállomása. A Tulipán utcában van egy vágány, ami a végén jobbra kanyarodik, a Tóth Árpád utcán át a Hofherr Albert utcába (ez a Google Térképen is látszik). A villamos a Tulipán utca végén ehelyett balra kanyarodott a Tóth Árpád utcába (illetve valószínűleg az út mellé), ez a rácsos oszlopokból, utcasarok-lekerekítésekből, aszfalt változásaiból stb. látszik. Tehát a négy saroknyi szakaszból két saroknyi maradt meg, ez durván a fele. Tudom, hogy WP:SAJÁT (hacsak a Google Maps/Google Street View [ott látszik a megszűnt vágányok nyoma] nem számít forrásnak), de én kicserélném a hurok egy része kifejezésre. --Tacsipacsi vita 2014. december 3., 20:03 (CET)
replies: text: Így van, a villamosok.hu "Végállomások" fejezetében van rajz erről . A megmaradt rész amúgy az 50-es villamos felé üzemi kapcsolat, ahogy írja is a cikk (Határ úti vágányépítésnél is használták kb 1 éve). Inkább azt kell konkrétabban forrásolni, hogy tényleg akkor szűnt meg a hurok. A villamosok.hu 2006-nál szeptember 18-at ír dátumként, de csak azt hogy rövidült a vonal, a hurok megszűnését nem írja. A "lakók kérésére" szövegrész szintén forrásolatlan. -Tomcsy  üzenet 2014. december 3., 20:20 (CET)
replies: text: :A BKV szerint is ekkor változott a menetrend, 2005. áprilistól még a Tóth Árpád utcából indult, 2006. szeptember 18-tól már az Ady Endre útról, a Tulipán utcától indult. Ettől 1 nappal (szeptember 17., vasárnap) eltér itt:  (A hurok szerintem inkább lassacskán tűnt el, de az biztos, hogy ma már sín nincs.) A lakókról a VEKE honkapján van egy félmondat a vége felé. --Tacsipacsi vita 2014. december 3., 23:20 (CET)
replies: text: ::A villamosok.hu szerint 16-án és 17-én nem járt, 18-ától közműépítés miatt rövidült le, csak utána nem állították vissza a hurokvágányt.--Tomcsy  üzenet 2014. december 4., 01:18 (CET)
replies: text: :::Ezt a forrást beraktam és elhelyeztem egy forráskérőt a lakók kéréséhez, nem tudom, hogy a VEKE honlapján található félmondat jó-e forrásnak. Az útvonaldiagramot tervezem még javítani a mára felszámolt szakaszokkal is (nem egyszerű, azt pl. még nem láttam semmilyen képen/videón, ahol (számításaim szerint a Tulipán utca elején) szétvált a Hofherr Albert és az Endresz György utcai vágány, de valaminek lennie kellett, mert az Ady Endre úton még csak egy vágány volt, a Tóth Árpád utcában meg már kettő, csak úgy az aszfaltban nem kezdődik olyan vágány, amire onnan is rámennek ), bár nem tudom, hogy hogy különböztessük meg a vonalhoz nem tartozó vágányokat (Szávába, Üllői út, Hofherr Albert utca) a már felszámolt Tóth Árpád–Endresz György utcai vágányoktól. Inkább az egy évvel korábbi térkép hasznos, mint a jelenlegi állapot, azt ismerem és más módon (pl. Google Térkép) is elérhetők. --Tacsipacsi vita 2014. december 4., 19:11 (CET)
Képet is lehet rajzolni, a mostani meglévő vágányt folyamatos vonallal, a felszámoltakat szaggatottal, fölé írva, hogy mettől meddig létezett.--Tomcsy  üzenet 2014. december 4., 19:52 (CET)
thread_title:  Tóth Árpád utcai hurok 

message: De, elhagyja. A Határ úti csomópont (Üllői út-Mátyás király u.-Ferde u. háromszöge) a Ferencváros területe, bármennyire is Kispest kapuja amúgy. Szálló Akarcs vita 2024. január 18., 16:20 (CET)
thread_title:  Nem hagyja el a kerületet